A población total d'Estatos Unitos estimata por a Ofizina de Censo d'os Estatos Unitos ye de 308.049.000 presonas,[105] incluyindo-ie bells 11,2 millons d'inmigrants ilegals que s'estima i viven.[106] Asinas, os Estatos Unitos son o tercer país más poblato d'o mundo dimpués de China y a India. A tasa de creiximiento d'a suya población ye de 0,98%,[107] comparata con o 0,11% d'a Unión Europeya.[108] A tasa de naixencias ye de 13,82 por 1.000, un 30% por debaixo d'a meya mundial, encara que ye mayor que qualsiquier país europeu fueras de Albania y Irlanda.[109] En l'anyo fiscal 2008, 1,1 millons d'inmigrants obtenioron a residencia legal.[110] Mexico ha estato mientres más de dos decadas o país d'orichen d'a mayor parte d'os inmigrants; dende 1998, China, India y Filipinas se troban tamién entre os quatre países prencipals d'orichen.[111] Estatos Unitos ye a unica nación industrializata d'o mundo a on que os grans aumentos de población se prochectan.[112]